1989 इं माइथायनि 6 फेब्रुवारीआव गुवाहाटी नोगोरमानि जु र’ड, हाउस नं 9 लक्षीप्रभा पठ सेराव थानाय  दिजेन दास आरो अजन्ता दासनि गोरबोआव जोनोम मोननाय सत्रीया  मोसाखावरि मृदुस्मिता  दासआ उन्दै सम आरो फरायसा समनिफ्रायनो हारिमु मोजां मोनग्रा सासे राफोद सत्रीया मोसाखावरि। सत्रीया मोसानायनि गेजेरजों बिथाङा गोबां माहारियारि खोलोबनि हारिमुवारी बान्थाबो आवग्रिनो हादों होननानै मिथिनाय जादों। 2013-14  इं माइथायाव संगित नाथक अकाडेमी,  अस्तात बिसमिल्ला खान युब’ पुरस्कार, इयं  टेलेन्टे आर्टिस एवार्ड एन इ जेद सि सि भारत सोरखार, इयं एसिभार्स डालमिया सिमेन्त भारत लिमिटेड, बायदि  बान्था आवग्रिनो हानायजों लोगोसे आथिखालाव बिथाङा  सासे इन्डियान काउन्सिल अफ कालसारेल रिसार्स  आइ सि सि आर  सत्रीया आयदानि सासे आर्टिष्ट होननानैबो मिथिनाय जादों।